[{"text_idx": "#000000", "text": "Kogukonnateenuste kord, hinnakiri ja rendileping"}, {"text_idx": "#000001", "text": "Hetk Muraste kooli lastega laulupeopa\u0308eval."}, {"text_idx": "#000003", "text": "kl 18.30 KO, Inglise keele kursus (erandina neljapa\u0308evae grupi kogunemine) algajatele ja uuesti alustajatele. Ta\u0308psem info , tel 56575575 vo\u0303i kogukonnakeskusest."}, {"text_idx": "#000004", "text": "kl 18 KL, Inglise keele kursus (algteadmisi omajatel on vo\u0303imalus liituda ka juba to\u0308o\u0308tava grupiga). Ku\u0308si lisa juhendajalt tel 56575575.\nkl 19-20.30 SP, Vo\u0303rkpall (naised/mehed)- oodatud on ko\u0303ik vo\u0303rkpallihuvilised!;"}, {"text_idx": "#000006", "text": "UUS! 12. august kl 12-16 Muraste garaaz\u030cimu\u0308u\u0308k ja kohvikute pa\u0308ev ja kl 2o aiakontsert. Info tulekul!"}, {"text_idx": "#000007", "text": "UUS! 2. september Muraste lennukas perepa\u0308ev!"}, {"text_idx": "#000008", "text": "29. juunil algatas Harku vallavolikogu uue asustusu\u0308ksuse ehk Meriku\u0308la moodustamise Muraste, Suurupi ja Ilmandu ku\u0308la arvelt. Uue, loodava ku\u0308la piirid ulatuvad Ilmandu ja Muraste ku\u0308la la\u0308biva Tilgu teega ku\u0308lgneval alal merest klindini. Tilgu tee la\u0308hiu\u0308mbrus on looduslikult eraldi Murastest ja Ilmandu ku\u0308last, tegemist on ummikteega, millel puudub loogiline seos Muraste ku\u0308laga (Meriku\u0308lla viiva tee ots algab Ilmandust, mitte Murastest). Seega on seniste lahkmejoonte muutmise ja uue ku\u0308la moodustamise peamiseks po\u0303hjuseks osaliselt ajalooliselt va\u0308ljakujunenud asustusu\u0308ksuse moodustamine, ku\u0308lakogukonna huvide arvestamine, asustusu\u0308ksuste sotsiaalmajanduslike funktsioonide arvestamine. Seaduse keeles on asustusjaotuse muutmise eesma\u0308rgiks asustuses toimunud arengu kajastamine asustusjaotuses ja asustusjaotuse kokkuleppeline u\u0308hitamine kohaliku kasutustavaga."}, {"text_idx": "#000009", "text": "Miks just Meriku\u0308la? Kohanimeno\u0303ukogu on seda teemat ka\u0308sitlenud juba 2009. aastal ning keeleteadlane Peeter Pa\u0308ll selgitas seda toona nii: \u201e1920. aastate sedelitel on lakooniliselt: Meriku\u0308la \u2013 talu Ilmandu ku\u0308las (samas ka teine sedel: Ma\u0308eranna ku\u0308las (ei selgu, kas tegemist see on mingi teise Meriku\u0308la taluga vo\u0303i on kogemata ku\u0308lad segi aetud). 1956. a sedelil on kirja pandud Meriku\u0308la kallas \u2013 Ilmandu ku\u0308las. Ko\u0303ige pikemalt on Aime Toomsalu 1965. a kogus (keelejuhiks oli Liisa Meriku\u0308ll): \u201eMeriku\u0308la talu on Ilmandu ku\u0308la kohal mererannas\u201c. Liisa Meriku\u0308ll: \u201eMereku\u0308las oli kalda all u\u0308ks suur talu nagu ku\u0308la, 120 tiinu. Selle ja\u0308rele u\u0308hel talul ku\u0308la nimi. Selle talu nime ja\u0308rele pandi perekonnanimed. Ilmandus ja igal pool Meriku\u0308llisi. Meriku\u0308lli Hindrekul olnud kaheksa poega. Riku ostis Meriku\u0308lasse koha. Meriku\u0308las on piirikad (piirivalve). Seega vo\u0303ib ja\u0308reldada, et Meriku\u0308la on ilmselt vana hajatalu Ilmandu ku\u0308las ja \u201cku\u0308la\u201d nime on saanud oma suuruse ja\u0308rgi. Talupere sai XIX sajandi alguses omale talu ja\u0308rgi nimeks Meriku\u0308ll, kellele ilmselt selline saksik nimi istus. Meriku\u0308la tundub seostuvat laiemalt paigaga, mitte lihtsalt taluga.\u201c"}, {"text_idx": "#000010", "text": "Edasi ka\u0308ib protsess nii, et Harku Vallavalitsus korraldab eelnimetatud algatuse avaliku va\u0308ljapaneku, (ka Muraste kogukonnakeskuses) ning ko\u0303igil asjaomasel territooriumiosal elavatel alalistel elanikel vo\u0303i kinnisasja omanikel on o\u0303igus esitada eelno\u0303u kohta ettepanekuid, arvamusi ja proteste; ta\u0308htajaks on 1. august. Kellel huvi ta\u0308psemalt asjast teada saada, kaarte ja eelno\u0303usid uurida, siis astuge la\u0308bi Muraste kogukonnakeskusest (suisel ajal helistage pisut ette tel 5253128) \u2013 Aule volikogu liikmena ja kohanimevaldkonda po\u0303hjalikult tundvana oskab sel teemal loodetavasti ko\u0303igile ku\u0308simustele vastata;)"}, {"text_idx": "#000011", "text": "Varasem Meriku\u0308la nimeka\u0308sitlus kohanimeno\u0303ukogus on loetav-ka\u0308ttesaadav siin:\n . Lisaks saab lugeda Meriku\u0308la lugusid meie ku\u0308laseltsi liikme Mairold Vaigu blogist "}, {"text_idx": "#000012", "text": "Seose sellega annab Harku vallavalitsus annab teada: \u201cJuuni alguses esitati Harku Vallavolikogule 50 Ilmandu ja Muraste ku\u0308la elaniku allkirjaga taotlus uue ku\u0308la \u2013 Meriku\u0308la loomiseks. 29, juunil toimunud vallavolikogu istungil algatatigi Muraste, Ilmandu ja Suurupi ku\u0308lade lahkmejoonte muutmine ning uue asustusu\u0308ksuse \u2013 Meriku\u0308la \u2013 moodustamine. Ko\u0303nealuse piirkonna alaliste elanike vo\u0303i kinnisasja omanike ettepanekud, arvamused ja protestid eelno\u0303u kohta on oodatud kuni 1. augustini 2017 (kaasaarvatud) e-posti aadressile harku@harku.ee. Eelno\u0303u ning lahkmejoonte muutmise ettepaneku ja lahkmejoonte kirjeldusega saab tutvuda Harku valla kodulehel: \u201c.\nNB! Eelno\u0303uga saab tutvuda ka Muraste kogukonnakeskuses \u2013 to\u0308o\u0308pa\u0308evadel ettehelistamisega 5253128 (Aule Kikas)"}, {"text_idx": "#000013", "text": "Harku vallavalitsus annab teada: \u201cHarku vallavalitsus palub eramuomanikke ja korteriu\u0308histuid, koole ja lasteaedu ning ettevo\u0303tteid osalema heakorrakonkursile \u201eHarku valla kaunis kodu 2017\u201c."}, {"text_idx": "#000014", "text": "Konkursile vo\u0303ivad oma eramu, korteriu\u0308histu, kooli, lasteaia vo\u0303i ettevo\u0303tte aia esitada ko\u0303ik valla kinnistuomanikud. Iga vallakodanik vo\u0303ib konkursile esitada ka naaberaia vo\u0303i teisi vallas asuvaid kauneid aedu. Palume teatada osalemissoovist/soovitusest Harku vallavalitsusele kirjalikult e-posti teel Marion.Aare@harku.ee vo\u0303i suuliselt telefonil 600 3866. Kui esitate konkursile naabri vo\u0303i la\u0308hikonnas oleva aia, palume vo\u0303imalusel osalemist arutada ka konkursile esitatud objekti omanikuga. Kandidaatide konkursile esitamise viimane ta\u0308htaeg on 31.07.2017."}, {"text_idx": "#000015", "text": "Konkursi objekte hindab vallavalitsuse moodustatud komisjon, kes vaatab heakorrakonkursil osalevad objektid u\u0308le ajavahemikus 1. augustist kuni 30. septembrini. Hinnatakse ja\u0308rgmist: objekti u\u0308ldmulje, va\u0308lishooldus ja sobivus maastikku, haljastus (lilled, hekid, puud jne), dekoratiivelemendid (sepised, skulptuurid, va\u0308likaminad, kiviaiad jne). Konkursi parimad selgitab va\u0308lja komisjon, esitades vo\u0303itjad seeja\u0308rel Harku vallavalitsusele kinnitamiseks. Vo\u0303itjaid autasustatakse ta\u0308nukirja, meenelise auhinna vo\u0303i aiakaupluse kinkekaardiga. Ootame rohket osavo\u0303ttu!\u201d"}, {"text_idx": "#000016", "text": "Soovid avaldada oma reklaami meie infokanalites? Juhised on siin!"}, {"text_idx": "#000017", "text": "Teadmiseks: Muraste igana\u0308dalase e-infokirjaga liitumiseks saada sellekohane teade muraste@muraste.ee\nMuraste kogukonnakeskus (Lee tee 9, Muraste) avatud E-N 10-18, R 10-16. Suveperioodil tasub enne kohaletulemist igaks juhuks helistada 5253128 (Aule Kikas)!\nTa\u0308psustused ja info: kogukonnakeskus@muraste.ee; 5253128 (Aule Kikas)."}]